
 РЕГЛАМЕНТ ЗА ИЗПЪЛНЕНИЕ (ЕС) .../... НА КОМИСИЯТА
 от 27.6.2018 година
 за изменение на Регламент за изпълнение (ЕС) No 181/2014 по отношение на някои разпоредби относно проверките, уведомленията и представянето на годишни доклади и относно измененията на програмата за малките острови в Егейско море
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 229/2013 на Европейския парламент и на Съвета от 13 март 2013 г. за определяне на специфични мерки в областта на селското стопанство по отношение на малките острови в Егейско море и за отмяна на Регламент (ЕО) No 1405/2006 на Съвета
 1
 , и по-специално член 6, параграф 2, член 7, втората алинея, член 11, параграф 3 и член 13, параграф 1 от него,
 като има предвид, че:
 (1)Натрупаният опит при прилагането на Регламент за изпълнение (ЕС) No 181/2014 на Комисията
 2
 показа, че някои разпоредби, свързани с проверките, уведомленията и представянето на годишни доклади, е необходимо да бъдат уточнени и опростени.
 (2)В член 3 от Регламент за изпълнение (ЕС) No 181/2014 се определят разпоредбите по отношение на сертификатите за помощ и плащането във връзка с продукти, доставени от Съюза. Съгласно член 4, параграф 1 от Регламент за изпълнение (ЕС) 2016/1239 на Комисията
 3
 използването на Регистрационния и идентификационен номер на икономическите оператори („EORI номер“) при лицензиите за внос е задължително. Целесъобразно е да се предвиди същото изискване по отношение на сертификатите за помощ, попадащи в обхвата на член 3 от Регламент за изпълнение (ЕС) No 181/2014.
 (3)В член 13 от Регламент за изпълнение (ЕС) No 181/2014 се определят правилата за административните и физическите проверки по отношение на въвеждането, износа и експедицията на селскостопански продукти. Целесъобразно е да се отдели видът физически проверки при въвеждане от вида физически проверки при износ и експедиция. Формулировката на посочения член следва изрично да указва задължението да се прилага представителна извадка при извършването на проверки по отношение на операциите по износ и експедиция, предвидени в раздел 3 от посочения регламент.
 (4)В член 20 от Регламент за изпълнение (ЕС) No 181/2014 се предвиждат общите принципи за проверките по отношение на заявленията за помощ по мерките за подпомагане на местните селскостопански продукти. Като се имат предвид разнородността и различната степен на сложност на действията в рамките на мерките и за да се гарантира още по-голямо обхващане и представяне на всички области на разходите при формиране на извадката, е необходимо да се уточни, че компетентните органи трябва да извършват проверки на място на равнището на всяко действие чрез формиране на извадка от най-малко 5 % от заявленията за помощ. Освен това извадката следва да представлява най-малко 5 % от сумите, обхванати от помощта за всяко действие.
 (5)В член 22 от Регламент за изпълнение (ЕС) No 181/2014 се предвиждат правилата за подбор на заявителите за помощ, които да бъдат проверявани на място. Тъй като на малките острови в Егейско море може да има малък брой заявители, Гърция следва да има възможност да избира само един заявител.
 (6)Съгласно член 30, параграф 1 от Регламент за изпълнение (ЕС) No 181/2014